b'\n_START_ARTICLE_\n\xc5\xa0iauli\xc5\xb3 Romuvos progimnazija\n_START_SECTION_\nIstorija\n_START_PARAGRAPH_\n1284 viet\xc5\xb3 3 korpus\xc5\xb3 20-oji vidurin\xc4\x97 mokykla su sporto sale prad\xc4\x97ta statyti 1987\xc2\xa0m. Architektas Jonas Barkauskas, darbus atliko projektavimo ir statybos susivienijimo \xe2\x80\x9e\xc5\xa0iauliai\xe2\x80\x9c statybos valdyba. Nuo pat prad\xc5\xbeios mokykla r\xc5\xabpinosi direktorius Vytautas Giedraitis._NEWLINE_1988\xc2\xa0m. rugs\xc4\x97jo 1 d. mokykla atv\xc4\x97r\xc4\x97 duris 1601 mokiniui ir 88 mokytojams. Mokykla pirmaisiais metais buvo \xc4\xafprasta bendrojo lavinimo mokykla, po met\xc5\xb3, atsi\xc5\xbevelgiant \xc4\xaf mokini\xc5\xb3 bei t\xc4\x97v\xc5\xb3 pageidavimus, pasirinktas gamtamokslis profilis. Nuo 1994/1995 mokslo met\xc5\xb3 veikia sustiprinto angl\xc5\xb3 kalbos mokymo klas\xc4\x97s._NEWLINE_1993\xc2\xa0m. sukurta mokyklos v\xc4\x97liava, autorius Alfredas \xc4\x8cerba, i\xc5\xa1siuvin\xc4\x97jo liaudies meistr\xc4\x97 Aldona Vai\xc5\xa1vilien\xc4\x97. 1996\xc2\xa0m. mokykla pavadinta \xe2\x80\x9eRomuvos\xe2\x80\x9c vardu. 1997\xc2\xa0m. sukurtas mokyklos himnas, autor\xc4\x97 Nida Rimkevi\xc4\x8di\xc5\xabt\xc4\x97._NEWLINE_2004\xc2\xa0m. prijungta reorganizuota Ber\xc5\xbeyno pagrindin\xc4\x97 mokykla, pamokos abiejuose korpusuose vyko viena pamaina. 2005\xc2\xa0m. rugs\xc4\x97jo 1 d. atsiskyr\xc4\x97 \xe2\x80\x9e\xc5\xa0iauli\xc5\xb3 Romuvos pagrindin\xc4\x97 mokykla\xe2\x80\x9c (Dain\xc5\xb3 g. 13) ir \xe2\x80\x9e\xc5\xa0iauli\xc5\xb3 Romuvos gimnazija\xe2\x80\x9c. Nuo 2011 m. \xc5\xa0iauli\xc5\xb3 Romuvos progimnazija.'